Kõnede juhtimine  Juhtmevabadel peakomplektidel on üldjuhul minimaalselt nuppe. Tihti ongi jäetud üks suur kõnele vastamise nupp, mis siis varjatult omab veel mitmeid funktsioone, mis aktiveeruvad vastavalt sellele, kui kaua seda sama nuppu all  hoida. Üks hästi pikk vajutus lülitab handsfree sisse. Peale sisselülitust 4 sekundit nupu all hoidmine viib seadme paaritusreziimi, et hands-free ja telefon omavahel juhtmevabalt siduda ja ühendusse panna. Üks kiire vajutus vastab või lõpetab kõne. Natukene pikem vajutus võimaldab häälvalimist. Veelgi pikem vajutus lülitab seadme välja jne. Igapäevaselt juhtmevaba peakomplekti kasutades jäävad need varjatud nupufunktsioonid meelde, kuid alguses on tõenäoliselt tarvis kasutusjuhendist näpuga järge ajada,  et aru saada, mismoodi see seadeldis töötab ja toimib.